เงินบาทเปิดตลาด 32.32/33
ธนาคารกรุงศรีอยุธยา รายงาน เงินบาทเปิดตลาดเช้านี้อยู่ที่ระดับ 32.32/33 ปรับตัวแข็งค่าเล็กน้อย
23 มี.ค. 2553

ธนาคารกรุงศรีอยุธยา รายงาน เงินบาทเปิดตลาดเช้านี้อยู่ที่ระดับ 32.32/33 ปรับตัวแข็งค่าเล็กน้อย
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 32.32/33 บาท/ดอลลาร์ ปรับตัวแข็งค่าเล็กน้อยจากช่วงเย็นวานนี้ที่ระดับ 32.35/36 บาท/ดอลลาร์ เนื่องจากยังไม่มีปัจจัยใหม่
"ค่อนข้างนิ่ง น่าจะเป็นการพักตัวเพื่อรอดูท่าที เมื่อวานยังมี net buy ของต่างชาติอยู่ ถ้าวันนี้ยังมี flow ไหลเข้ามาอยู่ น่าจะหลุดระดับ 32.30(บาท/ดอลลาร์) ไปอยู่แถว figure ได้ในระยะกลาง" นักบริหารเงิน กล่าว
นักบริหารเงิน คาดว่า วันนี้น่าจะเคลื่อนไหวอยู่ในกรอบแคบๆ ระหว่าง 32.30-32.45 บาท/ดอลลาร์
สำหรับความเคลื่อนไหวของสกุลเงินหลักต่างประเทศ เงินเยนอยู่ที่ระดับ 90.30/34 เยน/ดอลลาร์ ปรับตัวแข็งค่าจากระดับ 90.54/58 เยน/ดอลลาร์ ขณะที่เงินยูโรอยู่ที่ระดับ 1.3552/3557 ดอลลาร์/ยูโร ปรับตัวแข็งค่าจากระดับ 1.3516/3518 ดอลลาร์/ยูโร